Document ID: /roh_data/filtered/fineweb-2-filterrobots_roh.jsonl.gz/30659

Plirs abitants da la dimora èn sa zuppads ed han alarmà la polizia. Blessads n’haja dà nagins, communitgescha la polizia da Rostock. La polizia ha arrestà ils dus umens ch’avevan in livel d’alcohol da sur 2 promils.
Sco in pledader da la polizia ha ditg a l’agentura da novitads franzosa AFP, sajan ils dus suspectads da 29 e 31 onns da la regiun. Els na tutgian betg a la scena da l’extrema dretga, il motiv d’odi cunter esters na saja dentant betg d’excluder.
Las ultimas emnas hai adina puspè dà attatgas sin dimoras da requirents d’asil en Germania. La notg sin mardi era gia ina dimora per requirents d’asil en il Brandenburg brischada giu.
RR Novitads 10:00